**Ādažu novada domes**

**iepirkuma**

**„Ēdināšana Kadagas pirmsskolas izglītības iestādē”**

**(ID.Nr. ĀND 2016/193)**

iepirkuma komisijas sēdes

# **PROTOKOLS Nr.05-30-2016/193-5**

|  |  |
| --- | --- |
| Ādažos | **2017.gada 10.novembrī** |

## **Sēde sākās:**

## Komisijas priekšsēdētājs atklāj sēdi plkst. 10.00.

**Sēdē piedalās:**

|  |  |
| --- | --- |
| Komisijas priekšsēdētājs:  Komisijas locekļi:  Iepirkumu speciālista palīgs: | Valērijs Bulāns  Rita Šteina  Everita Kāpa  Halfors Krasts  Artis Brūvers  Uģis Dambis  Alīna Liepiņa-Jākobsone |

**Komisijas izveides pamats:**

Ādažu novada domes 2017.gada 22.augusta lēmums Nr. 194.

**Darba kārtībā:**

Izmaiņu akceptēšana iepirkuma „Ēdināšana Kadagas pirmsskolas izglītības iestādē” (ID.Nr.: ĀND 2016/193) rezultātā noslēgtajā līgumā.

**Darba gaita:**

1. V. Bulāns atgādina, ka 2016.gada 31.oktobrī starp Ādažu novada domi un SIA “Dagi” tika noslēgts līgums JUR 2016-10/829 par Kadagas pirmsskolas izglītības iestādes audzēkņu ēdināšanu. Līgums tika noslēgts iepirkuma „Ēdināšana Kadagas pirmsskolas izglītības iestādē” (ID.Nr.: ĀND 2016/193) rezultātā, paredzot viena bērna vienas dienas ēdināšanu par **1.80 EUR** bez PVN.
2. V. Bulāns informē par SIA “Dagi” 2017.gada 3.novembra iesniegumu, kurā sniegta informācija par pārtikas preču sadārdzinājumu un izteikts lūgums palielināt viena bērna vienas dienas ēdināšanas cenu par 10%.
3. Komisija iepazīstas ar SIA “Dagi” iesniegumu, tajā minētajiem faktiem un secina, ka laika posmā kopš 2016.gada oktobra (kad SIA “Dagi” piedalījās iepirkumā „Ēdināšanas pakalpojumu nodrošināšana Ādažu pirmsskolas izglītības iestāde” (ID.Nr.: ĀND 2016/60)) ir būtiski palielinājušās pārtikas preču vairumtirdzniecības cenas, ko apliecina SIA “Dagi” iesniegumam pievienotās preču pavadzīmes par laika termiņu no 2016.gada janvāra līdz 2017.gada novembrim.
4. E.Kāpa ziņo, ka saskaņā ar noslēgtā līguma 4.4.punktu, *paaugstinoties inflācijai un/vai darba samaksai valstī, kā arī, ņemot vērā citas svarīgas izmaiņas tirgū, kas pakalpojuma sniegšanu ietekmē tādējādi, ka vairs nav iespējams to sniegt neciešot zaudējumus, izpildītājs ir tiesīgs rakstveidā prasīt cenas pārskatīšanu ēdināšanas pakalpojumiem vienu mēnesi pirms 1.4.punktā noteiktās Līguma pagarināšanas procedūras. Šādā gadījumā Izpildītājs iesniedz Pasūtītājam pamatotu aprēķinu un argumentācija par cenu izmaiņām. Sadārdzinājums nedrīkst pārsniegt 10 % no 4.1.punktā noteiktajām cenām. Jebkura informācija, kas pamato ēdiena cenas aprēķinu un kas nav publiski pieejama, ir uzskatāma par konfidenciālu un nav izpaužama trešajām personām, jo sevišķi informācija, kas attiecas uz cenām un algas aprēķiniem. Šāda informācija izmantojama tikai cenas pārskatīšanas nolūkos. Pasūtītājam ir jāsniedz rakstveida atbilde uz Izpildītāja pieprasījumu par ēdiena cenu pārskatīšanu viena mēneša laikā no pieprasījuma saņemšanas, norādot, vai Pasūtītājs piekrīt cenu izmaiņām vai arī, norādot pamatotu atteikumu.*
5. Komisija apspriež, ka, ņemot vērā SIA “Dagi” iesniegumā un tā pielikumos sniegto informāciju, ir secināms, ka pārtikas preču vairumtirdzniecības cenu kāpums ir noticis tādā apjomā, ka tas pārsniedz 10% salīdzinājumā ar cenu līmeni 2016.gada oktobrī. Komisija apspriež, ka pretendentiem bija savās cenās jāierēķina ticams līgumcenu sadārdzinājuma risks, tomēr no pretendentiem nevar tikt sagaidīts, ka cenās tiek ievērtētas tik būtiskas izmaiņas pārtikas preču cenās, turklāt sadārdzinājums ir skāris visus pārtikas preču veidus un sadārdzinātie produkti nav aizstājami ar citiem.
6. Komisija lemj par līgumcenas sadārdzinājuma akceptēšanu.

**Komisija vienbalsīgi nolemj:**

1. **Akceptēt līgumcenas palielinājumu 2016.gada 31.oktobrī starp Ādažu novada domi un SIA “Dagi” noslēgtajā līgumā JUR 2016-10/829, atbilstoši līguma 4.4.punktam palielinot viena bērna vienas dienas ēdināšanas cenu par 10% ;**
2. **A.Liepiņai-Jākobsonei publicēt informāciju par līguma izmaiņām ĀND mājaslapā.**

**Sēdi slēdz:**

Komisijas priekšsēdētājs sēdi slēdz plkst. 10:30.

**Pielikumā:**

SIA ”Dagi” iesniegums un tā pielikumi.

Komisijas priekšsēdētājs: \_\_\_\_\_\_\_\_\_\_\_\_\_\_\_\_\_\_\_\_ V. Bulāns

Komisijas locekļi: \_\_\_\_\_\_\_\_\_\_\_\_\_\_\_\_\_\_\_\_ R. Šteina

\_\_\_\_\_\_\_\_\_\_\_\_\_\_\_\_\_\_\_\_\_ E. Kāpa

\_\_\_\_\_\_\_\_\_\_\_\_\_\_\_\_\_\_\_\_\_ H. Krasts

\_\_\_\_\_\_\_\_\_\_\_\_\_\_\_\_\_\_\_\_\_ A. Brūvers

\_\_\_\_\_\_\_\_\_\_\_\_\_\_\_\_\_\_\_\_\_ U. Dambis

Iepirkumu speciālista palīgs: \_\_\_\_\_\_\_\_\_\_\_\_\_\_\_\_\_\_\_\_\_ A. Liepiņa-Jākobsone